Aveiro savivaldybės stadionas
Estádio Municipal de Aveiro (liet. Aveiro savivaldybės stadionas) – futbolo stadionas Aveire, Portugalijoje. Pastatytas UEFA Euro 2004 m. čempionatui. Suprojektuotas portugalų architekto Tomo Taveiros (port. Tomás Taveira). Stadionas talpina 30 127 žiūrovus ir yra penktas pagal dydį šalyje. Jame namų rungtynes žaidžia SC Beira-Mar. Stadione vyko dvi UEFA Euro 2004 m. čempionato rungtynės, keturios Portugalijos vyrų futbolo rinktinės rungtynės ir penki Portugalijos futbolo supertaurės finalai.